Klasa: 130-03/17-02/31

Urbr : 311-22/01/01-17-02

Dubrovnik, 18. travnja 2017.

Poštovani,

pozivamo vas na radionicu

**PRIMJENA ZAKONA O OSIGURANJU POTRAŽIVANJA RADNIKA U SLUČAJU STEČAJA POSLODAVCA**

**- uz informaciju o najavljenim izmjenama Zakona -**

koja će se održati

**25. travnja (utorak), s početkom u 10 sati,**

u organizaciji Agencije za osiguranje radničkih potraživanja u slučaju stečaja poslodavca (AORPS) i ŽK Dubrovnik. *Ovisno o broju polaznika, o mjestu održavanja naknadno ćemo vas obavijestiti.*

Zakonom o osiguranju potraživanja radnika u slučaju stečaja poslodavca („Narodne novine“, broj 86/08, 80/13 i 82/15, u nastavku: Zakon) regulirane su vrste, opseg i način ostvarivanja prava pred Agencijom. Zadnjim izmjenama Zakona (2015.) uveden je i novi institut blokade računa poslodavca.

U suradnji s Agencijom za osiguranje radničkih potraživanja u slučaju stečaja poslodavaca, želimo Vas upoznati s procedurama, kao i mogućnostima koje daje država putem Agencije. Slijedom navedenoga dostavljamo u prilogu i Vodič.

**Predavači:** Ivan Madunić, ravnatelj AORPS-a i Ivana Krmek, rukovoditeljica Odjela pravnih, kadrovskih i općih poslova AORPS-a.

**PROGRAM RADIONICE**

|  |  |
| --- | --- |
| 10,00 – 10,20 | Uvodno o Agenciji i Zakonu o osiguranju potraživanja radnika u slučaju stečaja poslodavca (Ivan Madunić/ Ivana Krmek) |
| 10,20-10,40 | Obveze i postupanje poslodavca i radnika u slučaju stečaja poslodavca (Ivan Madunić/ Ivana Krmek) |
| 10,40 -11,00  | Obveze i postupanje poslodavca u slučaju blokade računa poslodavca (Ivan Madunić/ Ivana Krmek) |
| 11,00 – 11,30  | Pitanja i odgovori |

Zainteresirani se mogu prijaviti dostavom popunjene prijavnice, najkasnije do 24. travnja, na elektroničku adresu mkoludrovic@hgk.hr ili faks 020 312 096. Kontakt osoba u ŽK Dubrovnik jest Mila Katavić (telefon 020 312 094) .

S poštovanjem,



Terezina Orlić

PREDSJEDNICA